Raak natuurlik ontslae van muskieteLaventel of lavender hou die muskiete maklik weg. Foto: Life is a garden. Die muskiete is een van die minder aangename tekens dat die somer nou reeds in volle gang is. Hierdie irriterende klein insekte dra nie net siektes oor nie, hulle sing graag in jou ore terwyl jy probeer slaap, en of dit nie reeds genoeg is nie, laat hulle jou met ŉ bytmerk wat boonop verskriklik jeuk. ŉ Goeie vorm van natuurlike muskietbeheer is om sekere plante met sterk geure in jou tuin te plant. Kweek of plaas hierdie plante in jou onthaal- en leefareas. Laventel (lavender) het ŉ sterk, strelende geur wat die reukvermoë van ŉ muskiet belemmer. Die plant aard in die meeste klimaatstreke van die land en groei pragtig in Suid-Afrikaanse grond. Sitronellagras. Foto: Life is a garden. Jy het waarskynlik al daarvan gehoor of selfs al sitronellakerse gebruik, maar min mense weet dit is eintlik ŉ plant. Dit produseer ŉ sterk aroma wat omringende geure versteek en voorkom dat muskiete hulle prooi – jy en jou gaste – kan identifiseer. Jy kan die plant in potte of in ŉ tuinbedding plant. Kneus die blare en smeer dit aan jou vel om jou verder teen muskiete te beskerm. Suurlemoenbalsem. Foto: Life is a garden. Hierdie plant is ŉ lid van die kruisementfamilie wat ŉ sterk suurlemoengeur het as die blare fyngemaak word. Gebruik die gekneusde blare op jou vel om muskiete af te weer. Die plant kan ook in tee, souse en nageregte gebruik word. Basiliekruid. Foto: Life is a garden. Hierdie krui is nie net lekker as jy dit vars in jou geregte gebruik nie, maar dit maak boonop ŉ wonderlike en maklike insekweerder. Jy hoef nie eers die blare te kneus of stukkend te druk nie, die hele plant gee reeds ŉ geur af wat muskiete eenvoudig net nie kan verdra nie. Plant dit ŉ verskeidenheid potte buite. Gousblomme. Foto: Life is a garden. Gousblomme (marigolds) bevat piretrum wat ŉ soort natuurlike insekdoder is, wat in baie insekweermiddels voorkom en ŉ kenmerkende geur het. Muskiete en ander insekte vind die reuk afstootlik. (Gauteng, Vrystaat, Noordwes, Mpumalanga en Limpopo) (Wes-Kaap, Noord-Kaap, Oos-Kaap en KwaZulu-Natal) Besoek Lifeisagarden.co.za vir meer wenke en inligting oor tuinmaak of neem deel aan die gesprek op by hulle Facebook-blad.